На основу члана 13. Закона о комуналним делатностима (''Службени гласник РС'', број 88/2011) и члана 37. Статута Града Ниша (''Службени лист града Ниша'', 88/2008),

Скупштина града Ниша, на седници \_\_\_\_\_\_\_\_\_\_\_\_\_, донела је

**О Д Л У К У**

**О ИЗМЕНАМА И ДОПУНАМА ОДЛУКЕ О НАЧИНУ И РОКОВИМА ПЛАЋАЊА КОМУНАЛНИХ УСЛУГА**

**Члан 1.**

У Одлуци о начину и роковима плаћања комуналних услуга (''Службени лист града Ниша'', број 4/94 и 66/2003) у члану 1. после речи:“одвоза“ додају се речи: „и одлагање комуналног отпада''.

**Члан 2.**

У члану 5. речи: ''Извршног одбора Скупштине града'', замењују се речима: ''надлежног органа''.

**Члан 3.**

У члану 8. став 1, после тачке 4 додаје се нова тачка 5 која гласи:

''за депоновање (одлагање) комуналног отпада-површину стана односно пословне просторије, цену по м² и износ,“.

Тачка 5 постаје тачка 6.

**Члан 4.**

У члану 15. речи: „врши Градска управа-органи надлежни за стамбено-комуналне делатности и за послове комуналне инспекције“ замењују се речима: „врше управе надлежне за комуналне делатности, имовинско – правне и инспекцијске послове, које врше надзор над радом предузећа чије се услуге наплаћују обједињено у складу са одредбама ове одлуке.“

**Члан 5.**

Ова одлука ступа на снагу осмог дана од дана објављивања у ''Службеном листу града Ниша''.

Број: \_\_\_\_\_\_\_\_\_\_\_

У Нишу, \_\_\_\_\_\_\_. године

**СКУПШТИНА ГРАДА НИША**

Председник

Проф. др Миле Илић

**О б р а з л о ж е њ е**

Правни основ за доношењеОдлуке о изменама и допунама Одлуке о начину и роковима плаћања комуналних услуга сучлан 13. Закона о комуналним делатностима (''Службени гласник РС'', број 88/2011) и члан 37. Статута Града Ниша (''Службени лист града Ниша'', 88/2008), којима је прописано овлашћење Скупштине Града Ниша да уреди начин плаћања цене комуналне услуге.

Одредбама Одлуке о изменама и допунама Одлуке о начину и роковима плаћања комуналних услуга уређује се начин наплате цене комуналне услуге одлагања комуналног отпада, комуналне делатности коју обавља ЈКП „Медиана“ Ниш. Наведена цена ће се обрачунавати по квадратном метру стамбеног и пословног простора корисника, исказивати на обједињеном рачуну од стране ЈКП „Обједињена наплата Ниш“ и плаћати са роком доспећа 20. у текућем месецу за претходни месец.

Такође, одлуком се врши усаглашавање са важећим прописима Града Ниша у домену надлежности за давање сагласности на закупнину (станарину), на одлуке јавних комуналних предузећа о утврђивању цена комуналних услуга, као и надлежности појединих Управа Града Ниша за вршење надзора над спровођењем одлуке.

Имајући у виду наведено, Управа за комуналне делатности, енергетику и саобраћај израдила је нацрт Одлуке о изменама Одлуке о начину и роковима плаћања комуналних услуга.

УПРАВА ЗА КОМУНАЛНЕ ДЕЛАТНОСТИ,

ЕНЕРГЕТИКУ И САОБРАЋАЈ

НАЧЕЛНИК

У Нишу,

децембар 2013. год. Миодраг Брешковић

**O Д Л У К А**

**О НАЧИНУ И РОКОВИМА ПЛАЋАЊА КОМУНАЛНИХ УСЛУГА**

**("Службени лист Града Ниша",**

**број 4/1994 и 66/2003)**

**-преглед чланова Одлуке који се мењају и допуњују-**

Члан 1

Овом одлуком утврђују се начин и рокови плаћања и извршавања обавезе плаћања закупнине (станарине), испоручене воде и испуштене воде у јавну канализацију, испоручене топлотне енергије, изношења и одвоза и димничарских услуга (у даљем тексту: комуналне услуге) које врше јавна предузећа на територији града Ниша.

Члан 5

Висину закупнине и цене комуналних услуга утврђене на основу посебних прописа јавна комунална предузећа, за која се врши обједињена наплата, достављају предузећу одмах по добијању сагласности од стране Извршног одбора Скупштине града, а најкасније до 5. у месецу за претходни месец.

Члан 8

Рачун за извршене комуналне услуге садржи:

1. за закупнину(станарину)-површину стана, број бодова, вредност бода и износ,

2. за испоручену воду и испуштену воду у јавну канализацију-количину утрошене воде у м³, укупан број корисника у згради и број корисника у сваком стану ако се обрачун врши по броју корисника стана, цену по м³ и износ,

3. за испоручену топлотну енергију-грејну површину, цену по м² и износ,

4. за изношење и одвоз смећа-површину стана односно пословне просторије, цену по м² и износ,

5. за димничарске услуге-број димних канала, цену по димном каналу и износ.

Рачун поред тога садржи укупан збир свих износа, рок плаћања и обавештење о стању дуга и претплате за претходни месец.

Члан 15

Надзор над спровођењем ове одлуке врши Градска управа-органи надлежни за стамбено-комуналне делатности и за послове комуналне инспекције.